***A 138. sorszámú Lábápoló megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 32 815 02

1.2. Szakképesítés megnevezése: Lábápoló

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 250-370

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Egyéb szolgáltatások szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A szakképesítéssel betölthető munkakör(ök) |
|  3.1.2. |  5213 |  Manikűrös, pedikűrös |  Lábápoló |

3.2. A szakképesítés munkaterületének rövid leírása:

A lábápoló szakképesítés a lábbal kapcsolatos szépítészeti és karbantartó feladatok összességét tartalmazza. A lábápoló feladata csak a bőr legfelső rétegére vonatkozik, így fájdalom és vérzés nélküli munkavégzést tesz lehetővé. Fontos kritérium, hogy csak gyulladásmentes területen dolgozhat.

A szolgáltatás megkezdésekor végzett állapot felmérés alkalmával észlelt probléma esetén dönt a kezelés elvégezhetőségéről, vagy speciális lábápolást vagy orvosi segítséget tanácsol. A fő profil azonban a szépészet, mely tükrözi a mai igényeket, a kéz láb összhangját. Tartalmaz bőr és köröm ápolást és köröm díszítést egyaránt. Olyan bőr és körömelváltozásokat kezel, melyhez nincs szükség orvosi felügyeletre. A kezelés végén ápol és díszít, és a szinten tartáshoz otthoni ápolásra tanácsot ad.

A szakképesítéssel rendelkező képes:

- a szépészeti szolgáltatóegység megtervezésére és a mindenkori hatályos jogszabályok szerinti működtetésére

- megteremteni a vállalkozás feltételeit

- felkészülni a szolgáltatás feladataira

- megtervezni és előkészíteni a szolgáltatást

- díszítést végezni

- elvégezni a kézi lábápolást a kezelési tervnek megfelelően

- elvégezni a kombinált lábápolást a kezelési tervnek megfelelően

- megtervezni és előkészíteni a bőrápolási folyamatokat

- lábápoláshoz kapcsolódó egyéb feladatokat végezni

- képes elvégezni a szépészeti szolgáltatáshoz kapcsolódó egyéb napi feladatokat

3.3. Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.3. |  53 815 01 |  Speciális lábápoló |  szakképesítés-ráépülés |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  megnevezése |
|  4.3. |  11909-16 |  Lábápoló szalon kialakítása és működtetése |
|  4.4. |  11250-16 |  Lábápolás |
|  4.5. |  11860-16 |  Szolgáltatást megalapozó orvosi ismeretek |
|  4.6. |  11861-16 |  Anyagismeret |
|  4.7. |  11727-16 |  Lábápoló szakmai ismeret |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

- a 18. életév betöltése,

- a kötelező 175 óra gyakorlat igazolása mester végzettségű oktató által,

- az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsgavizsgatevékenysége |
|  5.2.3. |  11909-16 |  Lábápoló szalon kialakítása és működtetése |  szóbeli |
|  5.2.4. |  11250-16 |  Lábápolás |  gyakorlat |
|  5.2.5. |  11860-16 |  Szolgáltatást megalapozó orvosi ismeretek |  szóbeli |
|  5.2.6. |  11861-16 |  Anyagismeret |  szóbeli |
|  5.2.7. |  11727-16 |  Lábápoló szakmai ismeret |  szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 61%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Lábápolás

A vizsgafeladat ismertetése: Végezze el a teljes lábápolási folyamatot modellje mindkét lábán, és egy speciális problémát kezeljen. Állítsa össze a kezelési tervet. A diagnosztizálás során tapasztaltakat rögzítse vendégkártyán. Térjen ki a lábon lévő speciális probléma előidéző okaira. A tapasztaltakat figyelembe véve a kezelés kézi vagy kombinált ápolási technológiával készüljön. Az egyik lábon végezzen körömápolást japán manikűr alkalmazásával. A másik lábon díszítsen piros lakkal vagy un. francia lakkozással, az öregujjat egyéb díszítő elemekkel tegye hangsúlyozottá. A bőrápolási folyamatot SPA vagy masszázs technológiával és a lábnak megfelelő anyagokkal végezze. A kezelés szinten tartásához tegyen ajánlatot házi ápolási módokra és anyagokra. Végezze el az adott szolgáltatást követő valamennyi szükséges műveletet. Tartsa be a higiéniás munkavédelmi előírásokat és állítsa össze a tételes számlát.

Csak az egészséget nem veszélyeztető, balesetmentes, kész munka értékelhető.

A vizsgaszervező úgy állítsa össze a vizsgafeladatokat, hogy az összeállított tételsor egyenlő arányban tartalmazzon kézi és kombinált technológiát, valamint az ápolási és díszítési technológiákat is. A gyakorlati vizsgafeladat kiválasztása tétel húzás alapján történjék. 2 tanulónként egy speciális pedikűr gép (vizes vagy porszívós) legyen a vizsgán.

A vizsgafeladat időtartama: 130 perc

A vizsgafeladat értékelési súlyaránya: 80%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Lábápolás

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazza.

A vizsgafeladat időtartama: 45 perc (felkészülési idő 25 perc, válaszadási idő 20 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ című weblapon érhetők el a Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai:

A szakmai vizsga akkor eredményes, ha a vizsgázó vizsgafeladatonként legalább 61%-os teljesítményt ér el.

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Fehér munkaruha |
|  6.3. |  Körömkaparó |
|  6.4. |  Véső (keskeny, közepes, széles) |
|  6.5. |  Szemző (keskeny, közepes, széles) |
|  6.6. |  Kör alakú lencse |
|  6.7. |  Ovális lencse |
|  6.8. |  Tyúkszemkés |
|  6.9. |  Kis tyúkszemkés |
|  6.10. |  Talpkés |
|  6.11. |  Sarokkés |
|  6.12. |  Reszelő (ráspoly, gyémántporos fémreszelő, egyszer használatos reszelők) |
|  6.13. |  Körömvágó és bőrvágó olló |
|  6.14. |  Körömcsípő |
|  6.15. |  Késtartó |
|  6.16. |  Fenőkő |
|  6.17. |  Fenőszíj, fenőfilc |
|  6.18. |  Textília |
|  6.19. |  A szakszerű lábápoláshoz szükséges valamennyi anyag |
|  6.20. |  Körömkorrekcióhoz szükséges anyagok és eszközök |
|  6.21. |  Professzionális pedikűrgép vizes vagy porelszívós (frézerek, marók, hántolók, csiszolók)/2 tanulónként |

7. EGYEBEK

Szikepenge és credo használata nem megengedett.

A modellt és a kézi eszközöket a vizsgázó biztosítja